CELEX: 62011CN0080
Language: lt
Date: 2011-02-22 00:00:00
Title: Byla C-80/11: 2011 m. vasario 22 d. Baranya Megyei Bíróság (Vengrija) pateiktas prašymas priimti prejudicinį sprendimą byloje Mahagében Kft. prieš Nemzeti Adó- és Vámhivatal Dél-dunántúli Regionális Adó Főigazgatósága

18.6.2011   
            
            
               LT
            
            
               Europos Sąjungos oficialusis leidinys
            
            
               C 179/7
            
         2011 m. vasario 22 d.Baranya Megyei Bíróság (Vengrija) pateiktas prašymas priimti prejudicinį sprendimą byloje Mahagében Kft. prieš Nemzeti Adó- és Vámhivatal Dél-dunántúli Regionális Adó Főigazgatósága
   
   (Byla C-80/11)
   2011/C 179/10
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Baranya Megyei Bíróság
   
   
      Šalys pagrindinėje byloje
   
   
      Ieškovė: Mahagében Kft.
   
   
      Atsakovė: Nemzeti Adó- és Vámhivatal Dél-dunántúli Regionális Adó Főigazgatósága
   
   
      Prejudiciniai klausimai
   
   
               1.
            
            
               Ar Direktyvą 2006/112 (1) reikia aiškinti taip, kad apmokestinamajam asmeniui, įvykdžiusiam materialines PVM direktyvoje nustatytas teisės į PVM atskaitą sąlygas, ši teisė gali būti nesuteikta vadovaujantis nacionalinės teisės aktu ar praktika, kuriais draudžiama pirkimo PVM atskaita tais atvejais, kai prekės pardavimas patvirtintas tik sąskaita faktūra, o apmokestinamasis asmuo neturi jokio kito dokumento, kurį būtų gavęs iš sąskaitą-faktūrą išrašiusio subjekto ir kuris patvirtintų, jog pardavėjas iš tiesų turėjo atitinkamą prekę, galėjo ją patiekti ir tinkamai įvykdė jam priklausančias mokesčių deklaravimo pareigas? Ar gali valstybė narė, siekdama užtikrinti tinkamą PVM surinkimą ir užkirsti kelią mokesčių vengimui pagal minėtos direktyvos 273 straipsnį, reikalauti, kad sąskaitos-faktūros gavėjas turėtų kitą dokumentą, patvirtinantį, kad jis turi prekę ar kad ji jam buvo patiekta arba pristatyta?
            
         
               2.
            
            
               Ar su Teisingumo Teismo suformuotoje direktyvos aiškinimo praktikoje įtvirtintais neutralumo ir proporcingumo principais suderinama Vengrijos PVM įstatymo 44 straipsnio 5 dalyje pavartota pakankamo apdairumo sąvoka, dėl kurios nacionalinių mokesčių institucijų ir nacionalinių teismų praktikoje nusistovėjo sąskaitos faktūros gavėjui keliamas reikalavimas patikrinti, ar ją išrašęs subjektas yra mokesčio mokėtoju įregistruotas apmokestinamasis asmuo, ar apskaitė savo prekes, ar turi jų įsigijimą patvirtinančias sąskaitas-faktūras ir ar įvykdė savo pareigas deklaruoti pirkimo PVM?
            
         
               3.
            
            
               Ar Direktyvos 2006/112 dėl pridėtinės vertės mokesčio bendros sistemos 167 straipsnį ir 178 straipsnio a punktą reikia aiškinti taip, kad jiems prieštarauja nacionalinės teisės aktas ar praktika, pagal kuriuos teisė į atskaitą susiejama su apmokestinamajam asmeniui, kuriam išrašyta sąskaita-faktūra, keliamu reikalavimu įrodyti, kad sąskaitą-faktūrą išrašiusi bendrovė laikosi teisės aktų?
            
         
      (1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1).